वाजिद अली शाह अवध के अंतिम नवाब थे। उन्होंने सन् 1847 से 1856 तक राज्य किया। नवाब के रूप में वे गद्दी पर तब आए जब अवध अपने प्रखरतम तेज के साथ दैदीप्यमान था और ब्रिटिश राज्य की आँखों में निरंतर खटक रहा था। ईस्ट इण्डिया कंपनी ने ब्रिटिश अन्डर ट्रीटी के अंतर्गत राज्य का ज़्यादातर हिस्सा अपने अधीन कर लिया, साथ ही एक बहुत बड़ी ब्रिटिश आर्मी का खर्च अवध पर डाल दिया। इन परिस्थितियों ने अवध को कंगाली की ओर अग्रसर कर दिया। अंततः फरवरी, सन् 1856 में ब्रिटिश शासन ने अवध का अधिग्रण कर लिया।